jkorsvik/nowiki_second_scrape_merged huggingface dataset:
Maria Schneider

Se annet sted for den amerikanske Maria Schneider (musiker)Maria Schneider (født 27. mars 1952 i Paris, død 3. februar 2011 i Paris) var en fransk skuespiller.
Hun var datter av den franske skuespilleren Daniel Gélin og den tyske modellen Marie Christine Schneider.
Maria Schneider fikk sin debut med filmen Madly fra 1969 og medvirket deretter i forskjellige andre mindre filmer før hun i 1972 fikk sitt store internasjonale gjennombrudd i filmen Siste tango i Paris med Marlon Brando som motspiller.
Etter suksessen med Siste tango i Paris forsvant hun for en tid fra rampelyset. I 1975 forlot hun en filminnspilling for å la seg legge inn på et sykehus. Etter en pause på flere år gjenopptok hun sin skuespillerkarriere og medvirket deretter i over 30 filmer, hovedsakelig europeiske.
I januar 2010 ble hun tildelt Ordre des Arts et des Lettres.3. februar 2011 meddelte hennes familie at hun var død etter lang sykdom.


== Filmografi ==
Les Femmes (1969)
La Vieille fille (1971)
Hellé (1971)
Cari genitori (Dear Parents, 1972)
Last Tango in Paris (1972)
Reigen (Dance of Love, 1973)
Jeune fille libre le soir (The Babysitter, 1975)
Profession: Reporter (1975)
Violanta (1977)
Io sono mia (I Belong to Me, 1978)
Schöner Gigolo, armer Gigolo (Just a Gigolo, 1979)
Haine (Hate, 1979)
La Dérobade (Memoirs of a French Whore, 1979)
Vrouw als Eva, Een (A Woman Called Eva, 1979)
Weiße Reise (1980)
Mamma Dracula (1980)
Sezona mira u Parizu (1981)
Cercasi Gesù (1982)
Balles perdues (Stray Bullets, 1982)
Merry-Go-Round (1983)
Résidence surveillée (1987)
Bunker Palace Hôtel (1989)
Écrans de sable (Sand Screens, 1992)
Au pays des Juliets (In the Country of Juliets, 1992)
Savage Nights (Les Nuits fauves, 1992)
Jane Eyre (1996)
Something to Believe In (1998)
Les Acteurs (2000)


== Referanser ==


== Eksterne lenker ==
(en) Maria Schneider på Internet Movie Database 
(sv) Maria Schneider i Svensk Filmdatabas 
(da) Maria Schneider på Filmdatabasen 
(da) Maria Schneider på Scope 
(fr) Maria Schneider på Allociné 
(en) Maria Schneider på AllMovie 
(en) Maria Schneider hos Turner Classic Movies 
(en) Maria Schneider hos The Movie Database
Faststoffysikk

Faststoffysikk er en del av fysikkvitenskapen som forsøker å forstå stoffer i faste og til en viss del også flytende aggregattilstand.


== Delområder ==
Krystallstruktur
Salt
Metall
Halvleder
Magnetisme
Superleder
Flytende krystaller, amorfe stoffer (glass, plast) og væskerFaststoffysikk forsøker å forstå alt man kan måle på disse stoffene, slik som elektrisk motstand, termisk konduktivitet, varmekapasitet, e-modul, brytningsindeks, piezoelektrisitet, de Haas-van Alphen-effekten osv.


== Litteratur ==
Richard Turton (2000). The physics of solids. Oxford: Oxford University Press. ISBN 0-19-850352-0. 
H. Peter Myers (1997). Introductory solid state physics. London: Taylor & Francis. ISBN 0-7484-0659-X. 
Charles Kittel (2004). Introduction to solid state physics. Hoboken: Wiley. ISBN 0-471-41526-X. 
Ashcroft og Mermin (1987). Solid state physics. Philadelphia: Holt-Saunders. ISBN 0-03-049346-3. 


== Se også ==
Kondenserte fasers fysikk.
Trara skole

Trara skole er en barneskole i bydel sentrum i Fredrikstad kommune. Skolen har omkring 380 elever.
Den eldste delen av dagens skole ble oppført i teglsten i 1911 i daværende  Glemmen kommune. Den økende befolkningen i Glemmen trengte en større skole.
Den opprinnelige skolebygningen ligger i Traraveien 2. Denne ble senere Glemmen herredshus og finnes fortsatt i 2014.


== Tidligere elever ==
Gunnar Nilsen («Stabbur-Nilsen»)


== Referanser ==


== Eksterne lenker ==
Trara skoles hjemmeside
Trara skole, sett fra nord på Digitalt museum
Trara skole sett fra nordøst på Digitalt museum
Oransjebukpapegøye

Oransjebukpapegøye (Poicephalus rufiventris), også kalt Rødbukspapegøye, er en omtrent 23 cm lang afrikansk papegøye i Poicephalus-slekten. Den er stort sett grå og grønn. Hannene har en sterk oransje farge på brystet, mens hunnene har en svak grønnfarge. Den finnes i tropiske områder rundt ekvator i Afrika, der den lever av nøtter og diverse frukter.


== Beskrivelse ==
 
Voksne fugler har mørkegrå nebb, og grønne fjær på beina. Rødsbukspapegøyen er en rask og utholdende flyger. Den bygger rede av små grener og blader som den finner og legger i en gammel trestamme eller hull i trærne. Oransjebukpapegøye er høylytt, og skrikene kan høres godt. Den lever i smågrupper, men hannene er svært dominerende og når det er flere hanner i en gruppe, blir det som regel kamp for å være alfahann. Det er også rapportert tilfeller hvor hannen har drept noen av ungene om de fleste av ungene i kullet dens er hannkjønn (i fangenskap).


== I fangenskap ==
I Norge er ikke Oransjebukpapegøye en normal fugl å ha i fangenskap, men det finnes noen. Den største konsentrasjonen av oppdrettere som driver med rødbukspapegøyer finnes i Rogaland og andre deler av vestlandet. Grunnen til dette skal visst nok være at klimaet på vestlandet er fuktigere enn andre steder av landet, og derfor trives papegøyen bedre (det er usikkert om dette er sant).
En oransjebukpapegøye er et godt valg som kjæledyr. Fuglen er intelligent, og er en av de papegøyeartene med best muligheter for å lære å snakke. Den er også utrolig flink til å herme etter lyder, spesielt lyder med høye frekvenser (som plystring). Fuglen krever mye oppmerksomhet, og den bli veldig knyttet til eieren / den som gir den mest oppmerksomhet. Som hos de fleste andre papegøyearter er hunnen den letteste å temme. Oransjebukpapegøyen er generelt snill og rolig, men om den blir stående alene blir den svært høylytt.


== Eksterne lenker ==
(en) oransjebukpapegøye i Global Biodiversity Information Facility 
(no) oransjebukpapegøye hos Artsdatabanken 
(en) oransjebukpapegøye hos ITIS 
(en) oransjebukpapegøye hos NCBI 
(en) Kategori:Poicephalus rufiventris – bilder, video eller lyd på Wikimedia Commons 
(en) Poicephalus rufiventris – galleri av bilder, video eller lyd på Wikimedia Commons 
Poicephalus rufiventris – detaljert informasjon på Wikispecies
Finansministeriet (Danmark)

Finansministeriet er et dansk ministerium som blant annet har ansvaret for det samlede årlige statsbudsjettet i form av et finanslovforslag som vedtas av Folketinget. Den 24. november 1848 ved ministerialreformen ble det opprettet et samlet finansministerium. Det er en ubrutt linje herfra til det finansministeriet vi kjenner idag. 
I 1968 ble Finansministeriet delt i et finansministerium og et Ministerium for Statens lønnings- og Pensionsvæsen. Dette ministeriet ble nedlagt den 11. oktober 1971 og fagområdet ble overført til det nyopprettede Budgetministeriet som fra 1973 igjen ble lagt inn under Finansministeriet. 
I dag består Finansministeriet av henholdsvis:

Departementet – 245 ansatte
Økonomistyrelsen – 350 ansatte
Personalestyrelsen – 100 ansatte
Slots- og Ejendomsstyrelsen – 330 ansatte


== Eksterne lenker ==
Finansministeriets hjemmeside
Trygve Moe

Trygve Moe (født 11. desember 1927 i Sandefjord) er en norsk journalist og pressemann.
Han begynte som journalist i avisa Vestfold i 1946 og fortsatte i 1958 i Dagbladet som stortingsmedarbeider. I Dagbladet arbeidet han som London-korrespondent (1966–1969) og utenriksmedarbeider fram til 1973.
I periodene 1964-1966 og 1970-1983 var han valgt leder av Norsk Journalistlag og i 1984-1985 ble han organisasjonens første generalsekretær. Han var fotoredaktør i Norsk Telegrambyrå mellom 1986 og 1989 og administrerende redaktør samme sted mellom 1989 og 1994 da han gikk av med pensjon.
Han har også innehatt flere andre tillitsverv i norske og internasjonale presseorganisasjoner, og han var leder av Kopinors hovedstyre mellom 1989 og 1998.


== Trymprisen ==
Norsk Journalistlag deler ut Trymprisen til personer som har arbeidet for sine kollegers ve og vel gjennom organisasjonsarbeid. Trygve Moe (med kallenavnet «Trym») har gitt navn til prisen, og er også den som deler ut prisen på organisasjonens landsmøte. Prisen består av et stipend på 20.000 kroner.


== Bibliografi ==
Moe, Trygve: «Sandefjords Maskinistforening» 50 år, 1954
Moe, Trygve (m.fl): «Redaktør og journalist i nye roller», 1976


== Utmerkelser ==
Blækspruten; Oslo journalistklubbs orden, 1974 (kommandør fra 1984)
Ridder av Oplandenes Presseforenings orden «Det store Vi», 1972
Ridder av Dannebrogs-ordenen, 1973
Æresmedlem av Finlands Journalistforbund, 1986
Røntgenfluorescens

Røntgenfluorescens, engelsk: X-ray fluorescence (XRF), er utslippet av karakteristiske sekundære (eller fluorescerende) røntgenstråler fra et materiale som har vært utsatt for bombardering med røntgenstråler eller gammastråler med høy energi. Fenomenet er mye brukt innen elementale– og kjemiske analyser, spesielt i undersøkelser av metaller, glass, keramikk og byggematerialer, og for forskning innen geokjemi, rettsmedisin og arkeologi.


== Røntgenfluorescensanalyse ==
Røntgenfluorescensanalyse er en kjemisk analysemetode som brukes til nøyaktig bestemmelse av den kjemiske sammensetningen av blant annet metaller, legeringer, mineraler, bergarter, jordprøver og kunstig fremstilte materialer. Grunnstoffer i råolje kan også bestemmes direkte. Til dette kan man anvende en røntgenfluorescensspektrograf. Metoden går ut på at prøven som skal undersøkes bestråles med røntgenstråling og bestemmes ut fra den fluorenscenstrålingen som den sender ut. Fluorenscenstrålingen har bølgelengder som er karakteristiske for de grunnstoffene som prøven består av.


== Referanser ==
Senegalpapegøye

Senegalpapegøyen er en afrikansk papegøye. Den er omtrent 23 cm og veier rundt 150 g. De kan leve opptil 30 år i det fri, og kan bli hele 50 år i fangenskap.


== Se også ==
Rødbuks papegøye – P. rufiventris


== Eksterne lenker ==
(en) senegalpapegøye i Global Biodiversity Information Facility 
(no) senegalpapegøye hos Artsdatabanken 
(en) senegalpapegøye hos ITIS 
(en) senegalpapegøye hos NCBI 
(en) Kategori:Poicephalus senegalus – bilder, video eller lyd på Wikimedia Commons 
(en) Poicephalus senegalus – galleri av bilder, video eller lyd på Wikimedia Commons 
Poicephalus senegalus – detaljert informasjon på Wikispecies
Josephson-effekt

Josephson-effekt er en fysisk effekt som beskriver en tunnelstrøm mellom to superledere, atskilt med en svært tynn isolerende barriere. Fysikeren Brian D. Josephson spådde denne effekten i teorien i 1962, og senere ble den bekreftet i en rekke eksperimenter. I 1973 ble Josephson tildelt Nobelprisen i fysikk for denne dette.
Selv om Josephson-effekten først ble målt i superledere, ble begrepet senere generalisert: Man snakker om Josephson-effekten, hvor to makroskopiske  bølgefunksjoner er svakt sammenkoblet (via en tunnelbarriere).


== Referanser ==
Apertursyntese

Apertursyntese er en type interferometri som blander signaler fra en samling av teleskoper for å produsere bilder som har samme vinkeloppløsning som et instrument på størrelse med hele samlingen. Ved hver separasjon og orientering produserer mønsteret av interferometeret data som er en komponent i Fouriertransformasjonen av den romlige fordelingen av lysstyrken på det observerte objektet. Bildet (eller «kart») av kilden blir produsert ut fra disse målingene. Astronomiske interferometre blir ofte brukt til høyoppløselig optiske, infrarøde og radioastronomiske observasjoner.
Toirdelbach ua Briain

Toirdelbach ua Briain (født 1009, død 14. juli 1086) var konge av Munster i Irland fra 1063 til 1086, og også regnet som konge av Irland fra 1072.


== Liv og virke ==


=== Bakgrunn ===
Toirdelbach var sønn av Tadc mac Briain fra Dal gCais og Mór, datter av Gilla Brigte Ua Maíl Muaid fra Cenél Fiachach. Han var sønnesønn av Brian Boru.


=== Karriere ===
Hans far Tadc ble myrdet i 1023, noe som gjorde at Toirdelbachs onkel Donnchad alene ble regnet som konge av Munster. Lite er kjent om Toirdelbach fra de første årene av hans liv, men fra etter 1050 opptrer han i allianser med Donnchads fiender, og utfordret Donnchad om tronen i Munster. Både Áed Ua Conchobair i Connacht og Diarmait mac Máel na mBó i Leinster var fiender av Donnchad, men deres koordinerte kampanjer mot Munster var sannsynligvis orkestrert av Toirdelbach.

I 1054 angrep Áed og Toirdelbach fra nord, mens Diarmait med støtte fra Osraige angrep fra øst. I 1058 angrep Toirdelbach igjen, denne gangen fra øst med støtte av Diarmait. Donnchad flyktet fra dem, og brente byen Limerick for at den ikke skulle falle i fiendens hender. Han konfronterte dem så i slaget ved Sliab Crot. men led nederlag. Etter dette er det trolig at Donnchad innså at han ikke kunne motstå angrep fra to kanter, og han underkastet seg Áed i 1060, for på den måten å sikre seg støtte mot Toirdelbach.Denne taktikken lyktes dårlig, Áed ødela Donnchads festning ved Kincora i 1061 og brente det kirkelige sentrumet for Dal gCais i Killaloe. Diarmait og Toirdelbach marsjerte enda en gang inn i Munster, og fikk nå støtte fra ledende menn i provinsen også. Donnchads sønn Murchad in Scéith Girr prøvde å ta opp kampen mot Toirdelbach uten å lykkes. Etter at Diarmait hadde vendt tilbake til Leinster reiste Donnchad og sønnen en hær og gikk mot Toirdelbach, de led imidlertid nederlag og Diarmait vendte raskt tilbake for å støtte Toirdelbach. Donnchad innså at slaget var tapt og forlot Munster og Toirdelbach ble konge der etter ham.
Etter Diarmaits død i 1072 ble Toirdelbach også regnet som overkonge av Irland.


== Referanser ==


== Litteratur ==
 Annals of Innisfallen, CELT: Corpus of Electronic Texts, 2000, http://www.ucc.ie/celt/published/T100004/index.html, besøkt 2010-03-19 
 Annals of the Four Masters, CELT: Corpus of Electronic Texts, 2002, http://www.ucc.ie/celt/published/T100005A/index.html, besøkt 2010-03-19 
 Annals of Ulster AD 431–1201, CELT: Corpus of Electronic Texts, 2003, http://www.ucc.ie/celt/published/T100001A/index.html, besøkt 2010-03-19 
Bracken, Damian (2004). «Mac Briain, Donnchad (d. 1064)». Oxford Dictionary of National Biography, Oxford University Press, Oxford (engelsk). doi:10.1093/ref:odnb/20452.  Besøkt 8. mars 2008
Bracken, Damian (2004). «Ua Briain, Toirdelbach [Turlough O'Brien] (1009–1086)». Oxford Dictionary of National Biography, Oxford University Press, Oxford (engelsk). doi:10.1093/ref:odnb/20468.  Besøkt 8. mars 2008
Sparkesykkel

Se også elsparkesykkelEn sparkesykkel er et kjøretøy som består av en plate til å stå på, hjul (som regel to), og et styre med håndtak. 
Sparkesykler har ofte blitt benyttet av ansatte i store bygninger for å ta seg fram raskere enn til fots, for eksempel i industribygg eller på sykehus. Varianten med små hjul kom rundt 1985 på mote blant ungdommer flere steder i USA. Fra 1995, da den nå vanlige utgaven i aluminium kom, ble sparkesykkelen igjen populær både i USA og i andre deler av verden.
I Norge utbredte bruken av denne type kjøretøy seg rundt årtusenskiftet 1999–2000. Det ble markedsført under navnet kickboard eller kickbike og ble populært blant ungdommer i byer og tettsteder.Sparkesykler blir også brukt til triksing, og er da utført i sterkere materialer enn aluminium.


== Se også ==
Elsparkesykkel


== Referanser ==


== Eksterne lenker ==
(en) Kick scooters – kategori av bilder, video eller lyd på Commons 
(en) Kick scooters – galleri av bilder, video eller lyd på Commons
Bertil Duroj

Bertil Duroj (født Adolf Bertil Rinaldo Pettersson 20. november 1893 i Tveta i Stockholms län, død 15. juni 1967 i Råsunda) var en svensk filmarkitekt og scenograf. Han arbeidet på mer enn 70 filmer innen sine spesialområder og hadde i tillegg roller i 2 filmer.


== Filmografi roller ==
1924 – Löjen och tårar
1922 – En rackarunge 


== Eksterne lenker ==
(en) Bertil Duroj på Internet Movie Database 
(en) Bertil Duroj hos The Movie Database
Kaon

Kaon, også kalt K-meson, tilhører familien mesoner.
Det finnes fire ulike kaoner:

K+ er positivt ladet og består av en oppkvark og en antisærkvark
K- er negativt ladet og består av en særkvark og en antioppkvark
K0 er nøytral, og har to motsatte ladninger som slår hverandre ut, og består av enten en nedkvark og en antisærkvark, eller en antinedkvark og en særkvark.Kaonene ble observert for første gang av Cecil Frank Powell i 1947.


== Fakta ==

Kaonen har en spinn på 0, og er den letteste av særmesonene, dvs en meson der en av kvarkene som den består av er en særkvark.

K+ har en masse på 494 Mev/c2 og en levetid på 10−8 . 1,2 sekunder.
K- har en masse på 494 Mev/c2 og en levetid på 10−8 . 1,2 sekunder.
K0 har en masse på 498 Mev/c2 og en levetid fra 10−10 sekunder til 10−8 . 5 sekunder.Kaoner henfaller til pioner (π-mesoner).


== Kilder ==
(no) Kaon i Store norske leksikon
Je Ne Sais Pas Pourquoi

«Je Ne Sais Pas Pourquoi» er en pop-sang skrevet av de britiske produsentene Stock Aitken Waterman for Kylie Minogues debutalbum Kylie.
Sangen ble utgitt som albumets fjerde singel i 1988 og ble en topp-hit i Storbritannia, der den debuterte som nummer elleve før den klatret til nummer to og ble der i tre uker. Den fikk en blandet mottakelse fra kritikere. I USA og Australia ble sangen også kjent som «I Still Love You (Je Ne Sais Pas Pourquoi)».


== Musikkvideo ==
Videoen ser ut som den er filmet i Paris på 1940- eller 1950-tallet. Kylie venter i regnet og går så inn på en kafé. Håret er satt i bølger, og hun er i en blå kjole.


== Formater og sporliste ==
CD-singel«Je Ne Sais Pas Pourquoi» (Moi Non Plus Mix) – 5:55
«Made in Heaven» (Maid in England Mix) – 6:20
«The Loco-Motion» (Sankie Mix) – 6:557" singel«Je Ne Sais Pas Pourquoi» – 4:01
«Made in Heaven» – 3:2412" singel«Je Ne Sais Pas Pourquoi» (Moi Non Plus Mix) – 5:55
«Made in Heaven» (Maid in England Mix) – 6:20Amerikansk 12" singel«Je Ne Sais Pas Pourquoi» (Moi Non Plus Mix) – 5:55
«Je Ne Sais Pas Pourquoi» (The Revolutionary Mix) – 7:16
«Made in Heaven» (Maid in England Mix) – 6:20


== Eksterne lenker ==
Je Ne Sais Pas Pourquoi på Allmusic
Wayne Allyn Root

Wayne Allyn Root (født 20. juli 1961) er en amerikansk politiker, forretningsmann, forfatter og mediepersonlighet.
Root representerte Libertarian Party og var partiets kandidat til tittelen som visepresident ved presidentvalget i 2008. Han ble antatt å bli innstilt som partiets presidentkandidat i 2012. Han endte imidlertid sist av alle partiets kandidater i nominasjonsvalget, og forlot også partiet etter nominasjonen.Root er også politisk spaltist for Las Vegas Review-Journal og Newsmax.com, og var tidligere økonomisk rådgiver for Wealth Masters International, et kontroversielt nettverksselskap som i Norge ble erklært å være et ulovlig pyramidespill.


== Bokutgivelser ==
Betting to Win on Sports (som Wayne Alan Root, med Wilbur Cross). Bantam. 1989. ISBN 978-0553347890. 
The Joy of Failure!: How to Turn Failure, Rejection, and Pain into Extraordinary Success. Summit Publishing Group. 1997. ISBN 978-1565302068. 
The Zen of Gambling: The Ultimate Guide to Risking It All and Winning at Life (med Paul Pease). Tarcher. 2004. ISBN 978-1585424023. 
Millionaire Republican. Tarcher. 2005. ISBN 978-1585425129. 
The King of Vegas' Guide to Gambling: How to Win Big at Poker, Casino Gambling & Life!The Zen of Gambling updated. Tarcher. 2006. ISBN 978-1585425297. 
The Conscience of a Libertarian: Empowering the Citizen Revolution with God, Guns, Gambling & Tax Cuts. Wiley. 2009. ISBN 978-0470452653. 


== Referanser ==


== Eksterne lenker ==
(en) Offisielt nettsted 
(en) Wayne Allyn Root – kategori av bilder, video eller lyd på Commons 
(en) Wayne Allyn Root på Internet Movie Database 
(en) Wayne Allyn Root på Twitter
Akke Nordwall

Akke Nordwall, Axel Wilhelm Nordwall (født 2. mars 1939 i Helsingborg,  død 3. mai 2011) er en svensk scenograf og dekormaler. Nordwall har hovedsakelig arbeidet ved Stockholms Stadsteater, men også ved Riksteatern og Helsingborgs stadsteater.
Akke Nordwall og søsteren Gurie Nordwall er barn av kunstneren Elvine Nordwall og skuespilleren Yngve Nordwall. Akke Nordwall er far til kunstneren Leo Nordwall.


== Kilder ==
https://web.archive.org/web/20070930155544/http://hd.se/familj/2004/03/01/foedelsedagar_2_mars/
Chen Jing

For volleyballspilleren, se Chen Jing (volleyballspiller)Chen Jing (tradisjonell kinesisk: 陳 靜, forenklet kinesisk: 陈 静, pinyin: Chén Jìng, født 20. september 1968 i Wuhan i Folkerepublikken Kina), kinesisk bordtennisspiller som deltok i de olympiske leker 1988 i Seoul, 1996 i Atlanta og 2000 i Sydney.
Chen Jing ble olympisk mester i bordtennis under Sommer-OL 1988 i Seoul. Hun vant singleturneringen for damer foran sine landsmenn Li Huifen og Jiao Zhimin. Sammen med Jiao Zhimin vant hun en sølvmedalje i double, de tapte finalen til Hyun Jung-hwa / Yang Young-ja fra Sør-Korea.
Åtte år senere, under sommer-OL 1996 i Atlanta, representerte hun Kinesisk Taipei. Hun kom på andreplass i damesingel bak Deng Yaping fra Kina. Hun vant sin tredje olympiske medalje i damesingel under sommer-OL 2000 i Sydney. Hun ble nummer tre bak Wang Nan og Li Ju begge fra Kina.


== OL-medaljer ==
 1988  Seoul -  Gull i bordtennis, single damer  Kina
 1988  Seoul -  Sølv i bordtennis, double damer  Kina
 1996  Atlanta -  Sølv i bordtennis, single damer   Kinesisk Taipei
 2000  Sydney -  Bronse i bordtennis, single damer  Kinesisk Taipei


== Referanser ==


== Eksterne lenker ==
(en) Chen Jing – Olympedia 
(en) Chen Jing – Sports-Reference (OL-resultater – arkivert) 
(en) Chen Jing – databaseOlympics.com (arkivert) 
(en) Chen Jing – ITTF
Teateråret 1939

Teateråret 1939 er en oversikt over hendelser, verk, fødte og avdøde personer med tilknytning til teater i 1939.


== Hendelser ==
Gustaf Wally blir teaterdirektør for Södra teatern i Stockholm
Axel Witzansky starter en privat teaterskole.
Sten Larsson, Karl Gerhard og Anders Sandrew starter eksperimentteateret Studiescenen i Stockholm


== Priser og utmerkelser ==
Pulitzerprisen for drama for Abe Lincoln in Illinois til Robert E. Sherwood
1939/40: Teaterkritikerprisen – Lars Tvinde og Olafr Havrevold
Signe Hasso tildeles Gösta Ekman-prisen
Operasangeren Kerstin Thorborg tildeles Litteris et Artibus


== Årets oppsettinger ==


=== Norge ===
17. august – Litt av en herre var en en teateroppsetting basert på komedien This was a man av Noël Coward. Den ble satt opp på Centralteatret med Finn Bø som regissør.


=== Sverige ===
Herbert Grevenius' hørespill Rum med kokvrå sendes i Sveriges Radio
Herbert Grevenius' hørespill Vad en ung kvinna bör veta sendes i Sveriges Radio. Skuespillet ble filmet i 1944 med regi av Hasse Ekman


== Fødsler ==
9. januar – Susannah York, engelsk skuespiller (død 2011)
2. mars – Akke Nordwall, svensk scenograf og dekormaler


== Dødsfall ==
27. oktober – Betty Hennings, dansk skuespiller (født 1850)
		
		


== Referanser ==
Sandbakken

Sandbakken kan referere til flere ting.


== Steder ==
Sandbakken (turisthytte), en turisthytte i Østmarka.
Sandbakken kapell, en langkirke fra 1974 i Lenvik kommune.
Sandbakken (Oslo), et sted på Linderud, bydel Bjerke i Oslo.
Sandbakken (Sarpsborg), et sted i Sarpsborg kommune.
Sandbakk, en fraflyttet bygd i Vinkfjorden, Steigen.


== Personer ==
Are Sandbakken, en norsk bratsjist og musikkprofessor.
Tore Sandbakken, en norsk jazztrommeslager fra Trondheim.
Arild Sandbakken, en norsk musiker og komponist.
Dag-Henrik Sandbakken, en norsk politiker som representerer Senterpartiet.
Gard Erik Sandbakken, en norsk forfatter og rådgiver.
Arctic Securities

Arctic Securities ASA er et norsk finansselskap. 
Det ble etablert i august 2007 av Mads Henrik Syversen og Gaute Eie. Selskapet er eiet av ansatte og Rasmussengruppen AS. Arctic har avdelinger innenfor analyse, aksjesalg og trading, finansiering, strukturerte finansprodukter og fixed income. Hovedkontoret er i Vika i Oslo. 
Arctic Securities ASA er hovedsponsor for den norske sjakkspilleren Magnus Carlsen.


== Referanser ==


== Eksterne lenker ==
Arctic Securities ASA – Hjemmeside
Lena Stivell

Lena Stivell, Lena Margareta Svensson (født 29. juni 1949 i Brännkyrka församling i Stockholm, død 13. juni 1983 i Solna) var en svensk scenograf.


== Filmografi ==


=== Filmarkitekt ===
1972 – Anderssonskans Kalle


=== Roller ===
1967 – Åsa-Nisse i agentform


== Eksterne lenker ==
(sv) Lena Stivell hos Svensk Filmdatabas
(en) Lena Stivell på Internet Movie Database 
(sv) Lena Stivell i Svensk Filmdatabas